อเมริกันฮอร์เรอร์สตอรี

| อเมริกันฮอร์เรอร์สตอรี |
| --- | --- |

ประเภท:   สยองขวัญ  รวมเรื่อง (anthology)  เหนือธรรมชาติ 
สร้างโดย:   ไรอัน เมอร์ฟี  แบรด แฟลชัก 
แสดงนำ:   Dylan McDermott  เอวัน ปีเตอส์  Taissa Farmiga  Denis O'Hare  เจสซิกา แลงจ์  แซกคารี ควินโต  Sarah Paulson  Lily Rabe  Frances Conroy  เอมมา โรเบิตส์  เคธี เบตส์  Finn Wittrock  แองเจลา บาสเซตต์  Wes Bentley  Billie Lourd  Adina Porter  Leslie Grossman  Cody Fern  John Carroll Lynch  เลดีกากา 
ผู้ประพันธ์ดนตรีแก่นเรื่อง:   Cesar Davila-Irizarry  Charlie Clouser 
ผู้ประพันธ์เพลง:   James S. Levine  Mac Quayle 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 12
จำนวนตอน: 128
การผลิต
สถานที่ถ่ายทำ:   ลอสแอนเจลิส, แคลิฟอร์เนีย  (ฤดูกาล 1–2, 5–6, 8)  นิวออร์ลีนส์, ลุยเซียนา  (ฤดูกาล 3-4)  แซนตาคลารีตา, แคลิฟอร์เนีย  (ฤดูกาล 6)  ออเรนจ์, แคลิฟอร์เนีย  (ฤดูกาล 7)  เบอร์แบงก์, แคลิฟอร์เนีย  (ฤดูกาล 8) 
ผู้ลำดับภาพ:   Bradley Buecker  Doc Crotzer  Adam Penn 
กล้อง: Single camera
ความยาวตอน: 37–73 นาที
บริษัทผู้ผลิต:   20th Century Fox Television  Ryan Murphy Productions  Brad Falchuk Teley-Vision 
ออกอากาศ
เครือข่าย: FX
ออกอากาศ: 5 ตุลาคม ค.ศ. 2011 (2011-10-05) – ปัจจุบัน
อเมริกันฮอร์เรอร์สตอรี (อังกฤษ: American Horror Story) เป็นภาพยนตร์ชุดทางโทรทัศน์อเมริกันแนวสยองขวัญ สร้างขึ้นและผลิตโดยไรอัน เมอร์ฟี และแบรด แฟลชัก โดยในแต่ละฤดูกาลจะมีการเล่าเรื่องราวที่ต่างกันออกไปและจบลงในฤดูกาลนั้น บางเรื่องราวได้รับแรงบันดาลใจจากเหตุการณ์ที่เกิดขึ้นจริง
ฤดูกาลแรก Murder House เกิดขึ้นที่ลอสแอนเจลิส รัฐแคลิฟอร์เนีย ในปี ค.ศ. 2011 เป็นเรื่องราวของครอบครัวในบ้านผีสิง ฤดูกาลที่สอง Asylum เกิดขึ้นที่รัฐแมสซาชูเซตส์ ในปี ค.ศ. 1964 เป็นเรื่องราวของผู้ป่วยและเจ้าหน้าที่ของสถาบันวิกลจริตทางอาญา ฤดูกาลที่สาม Coven เกิดขึ้นที่นิวออร์ลีนส์ รัฐลุยเซียนา ในปี ค.ศ. 2013 เป็นเรื่องราวของแม่มดและศัตรูของพวกเธอ ฤดูกาลที่สี่ Freak Show เกิดขึ้นที่จูปิเตอร์ รัฐฟลอริดา ในปี ค.ศ. 1952 เป็นเรื่องราวของคณะละครโชว์ของแปลกอเมริกา ฤดูกาลที่ห้า Hotel เกิดขึ้นที่ลอสแอนเจลิสช่วงปี ค.ศ. 2015 มุ่งเน้นไปที่เรื่องเหนือธรรมชาติของพนักงานและแขกในโรงแรม ฤดูกาลที่หก Roanoke เกิดขึ้นที่รัฐนอร์ทแคโรไลนา ช่วงปี ค.ศ. 2014-16 มุ่งเน้นไปที่บ้านไร่โดดเดี่ยว ซึ่งถูกหลอกหลอนโดยคนตายจากอาณานิคมโรอาโนก ฤดูกาลที่เจ็ด Cult เกิดขึ้นที่รัฐมิชิแกน มุ่งเน้นไปที่ลัทธิหลังการเลือกตั้งประธานาธิบดีสหรัฐ ฤดูกาลที่แปด Apocalypse เรื่องราวของแม่มดจาก Coven และบ้านฆาตกรรมของผู้ต่อต้านพระเจ้า ฤดูกาลที่เก้า 1984 เกิดขึ้นนอกลอสแอนเจลิสในช่วงทศวรรษ 1980 เรื่องราวของพนักงานค่ายฤดูร้อนที่เปิดค่ายอีกครั้งหลังการสังหารหมู่ ฤดูกาลที่สิบ Double Feature เกิดขึ้นที่โพรวินซ์ทาวน์ รัฐแมสซาชูเซตส์ ปี ค.ศ. 2021 มุ่งเน้นไปที่ครอบครัวและผู้อยู่อาศัยที่แท้จริงของเมือง และกลุ่มนักเรียนตั้งแคมป์ที่เกี่ยวข้องกับมนุษย์ต่างดาวจาก Asylum ฤดูกาลที่สิบเอ็ด NYC เกิดขึ้นที่นครนิวยอร์กช่วงปี ค.ศ. 1980 เป็นเรื่องราวของการสังหารเกย์และการเกิดของไวรัส ฤดูกาลที่สิบสอง Delicate เกิดขึ้นที่นครนิวยอร์ก เรื่องราวของนักแสดงคนหนึ่ง ซึ่งเชื่อว่ามีใครบางคนพยายามจะหยุดเธอจากความฝันที่จะตั้งครรภ์
แม้ว่าการต้อนรับในแต่ละฤดูกาลจะแตกต่างกันไป แต่ อเมริกันฮอร์เรอร์สตอรี ก็ได้รับการตอบรับอย่างดีจากนักวิจารณ์โทรทัศน์ โดยเฉพาะการแสดงของเจสซิกา แลงจ์ ผู้ได้รับรางวัลเอ็มมีสองรางวัล รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์จากการแสดงของเธอ นอกจากนี้เคธี เบตส์ และเจมส์ ครอมเวล ยังได้รับรางวัลเอ็มมี สำหรับการแสดงของพวกเขา ขณะที่เลดี้ กาก้า ได้รับรางวัลลูกโลกทองคำ ซีรีส์ชุดนี้มีจำนวนผู้ชมสูงเรื่อยมาของช่องเคเบิลเอฟเอกซ์ โดยฤดูกาลแรกเป็นซีรีส์ทางเคเบิลที่มีจำนวนผู้ชมมากที่สุดในปี ค.ศ. 2011